চার সাহাবি

চার সাহাবি কিংবা সাহাবার চার স্তম্ভ হল একটি শিয়া ইসলামি পরিভাষা যা চারজন সাহাবিকে ইঙ্গিত করে যাঁরা ইসলামের নবী মুহাম্মদের মৃত্যুর পর আলী ইবনে আবী তালিবের প্রতি বিশ্বস্ত ও অনুগত ছিলেন:

 সালমান আল-ফারসি
 আবু জর আল-গিফারী
 মিকদাদ ইবনে আসওয়াদ
 আম্মার ইবনে ইয়াসির

এই শ্রেষ্ঠ চারজনের মধ্যে সালমানকে সাধারণত মহত্তম গণ্য করা হয়। হাদিসে বর্ণিত হয়েছে যে, মুহাম্মদ (স:) বলছেন:

বিশ্বাসের দশটি মাত্রা রয়েছে। সালমান দশম (অর্থাৎ সর্বোচ্চ) মাত্রাধারী, আবু জর নবম এবং অষ্টম মাত্রায় রয়েছে মিকদাদ।

মুহাম্মদের সাহাবীদের মধ্যে যাঁরা আলীর ঘনিষ্ঠ ছিলেন তাঁদের মুহাম্মদ জীবদ্দশাতেই শীʿআতু ʿআলী (شِيعَة عَلِيّ; আলীর দল) বলা হত। এই দলভুক্তদের সম্বন্ধেই জাবির আল-আনসারি থেকে নিম্নোক্ত হাদিসটি বর্ণিত হয়:

قَالَ رَسُولُ ٱللَّٰهِ (صَلَّىٰ ٱللَّٰهُ عَلَيْهِ وَآلِهِ وَسَلَّمَ): يَا عَلِيُّ أَبْشِرْ فَإِنَّكَ وَأَصْحَابُكَ وَشِيعَتُكَ فِي ٱلْجَنَّةِ

“রাসূলুল্লাহ সাল্লাল্লাহু আলাইহি ওয়াসাল্লাম বলেছেন: সুসংবাদ হে আলী! নিশ্চয় তুমি, তোমরা সাহাবা এবং তোমরা শীʿআ জান্নাতবাসী হবে।”Ahmad ibn Hanbal, Fadha'il al-Sahaba, (Beirut) vol. 2, p. 655Abu Nu'aym al-Isfahani, Hilyat al-Awliya, vol. 4, p. 329Al-Khatib al-Baghdadi, Ta’rīkh Baghdād, (Beirut) vol. 12, p. 289Al-Tabarani, Al-Mu'jam al-Kabir, vol. 1, p. 319Nur al-Din al-Haythami, Majma al-Zawa'id, vol. 10, pp. 21-22Ibn Asakir, Ta'rikh Dimashq, vol. 42, pp. 331-332Ibn Hajar al-Haytami, Al-Sawa'iq al-Muhriqah, (Cairo) Ch. 11, section 1, p. 247

এই সাহাবিদের পরবর্তীতে প্রকৃত শিয়া বলে আখ্যায়িত করা হয়েছিল৷ আবদুল্লাহ ইবনে আব্বাস, উবাই ইবনে কাব, বিলাল ইবনে রাবাহ, মুহম্মদ ইবনে আবী বকর, মালিক আল-আশতার, এবং হুজাইফা ইবনুল ইয়ামান ছিলেন এই প্রকৃত শিয়াদের অন্তর্ভুক্ত। তবে চার সাহাবি তাঁদের আলীভক্তিতে বিশেষ স্বাতন্ত্র্য অর্জন করেছিলেন।

 তথ্যসূত্র 

বিষয়শ্রেণী:সাংস্কৃতিক তালিকা
বিষয়শ্রেণী:শিয়া ইসলাম